VGs oddstips: Nottingham slår tilbake
Skogvokterne, som de kalles i Norge, var favoritter borte mot svake Yeovil for en uke siden. Men hadde ikke helt marginene på sin side. Misbrukte blant annet et straffespark, og gikk på et overraskende tap. Det første på åtte ligamatcher. Vi har inntrykk av at det satses i Nottingham etter noen år med «nesten-sesonger». Manager Billy Davies kom tilbake til klubben i vinter, og fikk laget nesten til playoff-plass i vår. Klubbeierne er tydeligvis fornøyd med jobben skotten gjør. For bare for to uker siden forlenget han kontrakten for fire år. Tidligere denne uken ble David Vaughan (mb) lånt inn fra Premier League-klubben Sunderland selv om man allerede har flere brukendes midtbanefolk. Klubben jakter også på å låne inn en ny spiss. Det til tross for at klubben er den eneste i divisjonen som har scoret i samtlige liga -og cupmatcher i høst. Slik skinner det igjennom at boss Davies vil ha skikkelig konkurranse om plassene på laget. Blackpool befinner seg ett poeng over på tabellen. Men har hatt vondt for å seire nylig med 1-5-1-flyt. Seasiders mangler fire forsvarere: Jack Robinson, Bob Harris, Craig Cathcart og Chris Basham. Dessuten er to midtbanespillere på skadelista. Og manager Paul Ince soner karantene. Hjemmelagets Henri Lansbury (mb) har sonet ferdig. Forest står med 4-2-0 på eget gress, og vi tror laget er interessert i å komme på vinnersporet her etter nedturen sist. Hjemmeoddsen er 1.70 og kampen har spillefrist kl. 15.55. Blant øvrige matcher i dag, så er kveldskampen Arsenal - Liverpool en nøkkelkamp. Lagene har scoret flittig i Premier League for tiden, så et over-spill kan være noe for nettkunder. Tenk ellers på at programmet er hektisk på denne tiden av året. Og at lag som Arsenal, Napoli, Juventus, Milan, Real Madrid og Manchester City spiller viktige Champions League-matcher i neste uke og muligens vil rotere på lagene sine i dag.
Både Nottingham og Blackpool har meldt seg på playoffkampen i Championship. Vi tror på at Forest går seirende ut av denne duellen.